[Resep] Ouvrou-onder-die-kombers | Maroela Media
Mev. RG Koekemoer van Thabazimbi sê op ŉ Saterdagmiddag smaak hierdie ekonomiese worsgereg heerlik saam met slaai.
100 g (200 ml ongesifte) koekmeelblom
15 ml botter, margarien of uitgebraaide varkvet
Plaas die koekmeelblom en sout saam in ŉ middelslagmengbak. Maak ŉ holte in die middel van die meelmengsel en breek die eier daarin oop. Meng die melk en water en klits die helfte daarvan by die bestanddele in die mengbak.
Klits die res van die vloeistof geleidelik by. Bedek die beslag en laat dit 1 uur lank rus. Voorverhit die oond tot 180 °C (350 °F).
Prik die wors met ŉ vurk en plaas dit in ŉ oondvaste bak waarin dit losweg pas. Stip die wors met die botter, margarien of varkvet. Verhit dit in die oond tot goed warm.
Giet die beslag oor die warm wors. Bak dit sowat 45 minute lank op die middelste oondrak tot die beslag bros en goudbruin en die wors gaar is. Sit dit warm voor.
Wonder wie gee sekere geregte hul name. Pas glad nie vir my by kos nie. Dit prikkel geensins my smaaksintuig nie.
Lekker lag ek nou – dit kon erger gewees het – Ouman-onder-die-kombers…
Elizabeth skerp, baie skerp. Jy bedoel met die wors as bestandeel.
Moet nou net nie stry oor name v kos nie. Ha ha
Ha ha ha! Moet sê, ek het gou gekliek om te kyk wat gaan aan in dié dis om so ‘n naam te kon kry!!